**Budapest Főváros Önkormányzata Közgyűlésének**

**…../2013. (… …) önkormányzati rendelete**

**a fővárosi helyi közutak kezelésének és üzemeltetésének szakmai szabályairól, továbbá az útépítések, a közterületet érintő közmű-, vasút- és egyéb építések és útburkolatbontások szabályozásáról szóló 34/2008. (VII. 15.) Főv. Kgy. rendelet**

**módosításáról**

Budapest Főváros Önkormányzata Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében és a Magyarország helyi önkormányzatairól szóló 2011. évi CLXXXIX. törvény 23.§. (4) bekezdés 1. pontjában, valamint a közúti közlekedésről szóló 1988. évi I. törvény 34-43. §-aiban meghatározott feladatkörében eljárva, a közutak igazgatásáról szóló 19/1994. (V. 31.) KHVM rendeletben és a helyi közutak kezelésének szakmai szabályairól szóló 5/2004. (I. 28.) GKM rendeletben foglaltakra is figyelemmel az alábbi rendeletet alkotja:

*1. §*

A fővárosi helyi közutak kezelésének és üzemeltetésének szakmai szabályairól, továbbá az útépítések, a közterületet érintő közmű-, vasút- és egyéb építések és útburkolatbontások szabályozásáról szóló 34/2008. (VII. 15.) Főv. Kgy. rendelet (a továbbiakban: R.) 1. §.-a helyébe az alábbi rendelkezés lép:

*„1. §*

*E rendelet hatálya kiterjed Budapest Főváros Önkormányzata (a továbbiakban: Fővárosi Önkormányzat) közigazgatási területén lévő*

1. *valamennyi közútra, azok műtárgyaira és tartozékaira (a továbbiakban együtt: közút), melyekkel kapcsolatban a forgalomtechnikai kezelői és üzemeltetői, forgalomszervezői feladatokat a Magyarország helyi önkormányzatairól szóló törvény alapján a Fővárosi Önkormányzat látja el;*
2. *külön jogszabályban meghatározott fővárosi közutakra (ide nem értve a gyorsforgalmi utak Budapest közigazgatási határain belüli szakaszait), azok műtárgyaira és tartozékaira (a továbbiakban együttesen: fővárosi közutak), amelyek kezelése, fejlesztése, üzemeltetése a Magyarország helyi önkormányzatairól szóló törvény alapján a Fővárosi Önkormányzat feladata.”*

*2. §*

(1) A R. 2. §. 31. pontja helyébe az alábbi rendelkezés lép:

*(A rendelet alkalmazásában)*

*…*

*„31. fővárosi közútkezelő (Közútkezelő): a fővárosi közutak vonatkozásában – jogszabályban meghatározott esetekben – a Fővárosi Közgyűlés;”*

(2) A R. 2. §. 33. pontja helyébe az alábbi rendelkezés lép:

*(A rendelet alkalmazásában)*

*…*

*„33. fővárosi közút Fővárosi Önkormányzat nevében eljáró kezelője (Eljáró kezelő): a Fővárosi Önkormányzat által a közutak működtetése céljából alapított és egyes közútkezelői (forgalomtechnikai kezelői) feladatainak ellátásával – a Kkt. 33. § (1) bekezdés bb) pontja szerint – megbízott, a Fővárosi Önkormányzat nevében eljáró BKK Budapesti Közlekedési Központ Zrt.;”*

(3) A R. 2. §. 34. pontja helyébe az alábbi rendelkezés lép:

*(A rendelet alkalmazásában)*

…

*„34. üzemeltető: e rendelet hatálya alá tartozó fővárosi közutak üzemeltetésére, fenntartására, felújítására, ellenőrzésére, vizsgálatára az Eljáró kezelővel szerződést kötő BKK Közút Zrt.;”*

(4) A R. 2. §-a az alábbi új 39. ponttal egészül ki:

*(A rendelet alkalmazásában)*

…

*„39. fővárosi közutak: a külön jogszabályban meghatározott sugár- és gyűrűirányú közutak, kiemelt forgalmú vagy országos közúti közlekedésben fontos szerepet játszó főútvonalak, a Fővárosi Önkormányzat tulajdonában álló helyi közutak, valamint valamennyi olyan – külön jogszabályban meghatározott – közút, amelynek tulajdonosa vagy a vagyonkezelője a közút kezelésével a Fővárosi Önkormányzatot, vagy a Fővárosi Önkormányzat által a közutak fenntartására, fejlesztésére és a fejlesztéssel összefüggő üzemeltetésre alapított költségvetési szervet vagy olyan gazdálkodó szervezetet bíz meg, amelyben a Fővárosi Önkormányzat 100%-os tulajdoni részesedéssel rendelkezik, vagy e gazdálkodó szervezet 100%-os tulajdonában álló gazdálkodó szervezet.”*

*3. §*

(1) A R. 3. § (1) – (2) bekezdései helyébe az alábbi rendelkezések lépnek:

*„(1) E rendelet hatálya alá tartozó fővárosi közutakkal kapcsolatban a Fővárosi Közgyűlés (mint Közútkezelő) látja el az alábbi közútkezelői feladatokat:*

1. *a közutak útkategóriába sorolása,*
2. *külön jogszabály alapján a beruházási, felújítási okiratok jóváhagyása,*
3. *a fő- és tömegközlekedési útvonalak kijelölése.*

*(2) E rendelet hatálya alá tartozó fővárosi közutakkal kapcsolatos, az (1) bekezdés hatálya alá nem tartozó egyéb közútkezelői feladatok ellátására e rendeletben kizárólagos joggal felruházott BKK Budapesti Közlekedési Központ Zártkörűen Működő Részvénytársaság (mint Eljáró kezelő) e rendelet szerinti feladatait a jogszabályok és az alapító Fővárosi Önkormányzat alapítói döntése, valamint a Fővárosi Önkormányzattal kötött szerződésben foglaltak szerint látja el, melynek során köteles a közbeszerzésekről szóló jogszabályokban foglaltakat is érvényesíteni.”*

(2) A R. 3. § (4) bekezdése helyébe az alábbi rendelkezés lép:

*„(4) Az e rendelet hatálya alá tartozó közutak kezelésével kapcsolatos feladatokat és azok ellátásának részletes feltételeit a Fővárosi Önkormányzat az Eljáró kezelővel kötött szerződésben, továbbá az Eljáró kezelő üzleti tervében határozza meg, figyelemmel az Európai Unió állami támogatásokra vonatkozó szabályaira is.”*

*4. §*

A R. 4. §-a helyébe az alábbi rendelkezés lép:

*„4. §*

*Budapest teljes területén a közúthálózat forgalmi rendjét – a közút tulajdonosának személyétől függetlenül – a Fővárosi Önkormányzattal kötött szerződés alapján az e feladat ellátásával megbízott Eljáró kezelő alakítja ki, gondoskodik annak üzemeltetéséről, fenntartásáról és fejlesztéséről. Az Eljáró kezelő ennek érdekében elemzi a közlekedési folyamatokat, meghatározza a forgalmi rend érdekében szükséges beavatkozásokat, továbbá elhelyezi, üzemelteti és fenntartja a forgalomtechnikai létesítményeket.”*

*5. §*

A R. 23. § (15) bekezdése helyébe az alábbi rendelkezés lép:

*„(15) Ha a meglévő útburkolat területének*

1. *több mint 70%-át felbontják, az Eljáró kezelő előírhatja az útszerkezet teljes szélességben történő újraépítését;*
2. *több mint 50%-át felbontják, az Eljáró kezelő előírhatja a kopóréteg teljes szélességben történő újraépítését.”*

*6. §*

A R. 28. §-a helyébe az alábbi rendelkezés lép:

*„28. §*

*A fővárosi közutak üzemeltetésével és fenntartásával kapcsolatos feladatokat az üzemeltető látja el az Eljáró kezelővel kötött szerződés feltételei szerint. A Fővárosi Önkormányzat a rendelkezésére álló források alapján évente meghatározza a felújítás és az üzemeltetés adott évre vonatkozó szolgáltatási szintjét és az adott évben elvégzendő legfontosabb feladatokat, amelyeket az Eljáró kezelő köteles az üzemeltetővel kötött szerződésben érvényesíteni.”*

*7. §*

Ez a rendelet a kihirdetést követő napon lép hatályba.

|  |  |
| --- | --- |
| Sárádi Kálmánné dr.  főjegyző | Tarlós István  főpolgármester |

***Indokolás***

***Általános indokolás***

Magyarország helyi önkormányzatairól szóló 2011. évi CLXXXIX. törvény 23. § (4) bekezdés 1. pontja alapján a Fővárosi Önkormányzat feladata különösen a törvényben vagy kormányrendeletben meghatározott kiemelt forgalmú vagy országos közúti közlekedésben fontos szerepet játszó főútvonalak, sugár- és gyűrűirányú közutak, kiemelt tömegközlekedési csomópontok, kiemelt közparkok és közterek kezelése, fejlesztése, üzemeltetése, valamint ezeken a területeken a közterület-felügyelet működtetése, illetve a főváros teljes területén a forgalomtechnikai kezelői és üzemeltetői feladatok ellátása, forgalomszervezés. A kezeléssel kapcsolatban jelent meg a Fővárosi Önkormányzat kezelésében lévő főútvonalak, közutak és közterületek kijelöléséről szóló 432/2012. (XII. 29.) Korm. rendelet (a továbbiakban: Korm. rendelet), amely 2013. január 1-én lépett hatályba.

A két jogszabály alapvetően megváltoztatja a fővárosban a közútkezelés rendszerét. Korábban a Fővárosi Önkormányzat a tulajdonában álló közutakat kezelte és a kerületi önkormányzatok tulajdonában álló, de tömegközlekedéssel járt közutakat üzemeltette, jelenleg pedig a Korm. rendeletben meghatározott közutakat (a tulajdonában álló és a Korm. rendelet mellékletében megállapított közutakat) kezelői feladatai látja el. A fenti jogszabályváltozások miatt szükséges a R. módosítása, hogy a felsőbb szintű jogszabályokkal való koherencia meglegyen.

***Részletes indokolás***

*Az 1. §-hoz*

A rendelet hatályát határozza meg. Korábban a Fővárosi Önkormányzat a tulajdonában álló közutakat kezelte és a kerületi önkormányzatok tulajdonában álló, de tömegközlekedéssel járt közutakat üzemeltette, jelenleg pedig a Korm. rendeletben meghatározott közutakat (a tulajdonában álló és a Korm. rendelet mellékletében megállapított közutakat) kezelői feladatai látja el.

*A 2. §-hoz*

A jogszabályváltozások miatt a R.-ben használt fogalmakat pontosítja, valamint fővárosi közút néven új fogalmat vezet be, amely megfelel a Korm. rendeletben meghatározottaknak.

*A 3. §-hoz*

A jogszabályváltozások miatt a helyi közút fogalmát az újonnan bevezetett fővárosi közútra módosítja.

*A 4. §-hoz*

A Fővárosi Önkormányzat feladatait 2013. január 1-től a helyi önkormányzatokról szóló 1990. évi LXV. törvény 63/A. §-a helyett az Mötv. 23. §-a határozza meg, amely jogszabályváltozást a R.-ben is át kell vezetni.

*Az 5. §-hoz*

Amennyiben az útpálya több mint felét felbontják, úgy a kivitelező számára elő lehet írni a teljes aszfalt kopóréteg vagy a teljes útpálya szerkezet teljes szélességben történő újraépítését, amely döntést célszerű a közútkezelő (az R. szerint a Fővárosi Közgyűlés) helyett az Eljáró kezelőre átruházni.

*A 6. §-hoz*

A jogszabályváltozások miatt megváltoznak a Fővárosi Önkormányzat által üzemeltetett és fenntartott közutak, amelyekkel kapcsolatos feladatokat az Eljáró kezelővel kötött szerződés alapján az üzemeltető lát el.

*A 7. §-hoz*

A rendelet hatálybalépéséről rendelkezik.

|  |  |
| --- | --- |
| **Budapest Főváros Közgyűlésének 34/2008. (VII. 15.) önkormányzati rendelete a fővárosi helyi közutak kezelésének és üzemeltetésének szakmai szabályairól, továbbá az útépítések, a közterületet érintő közmű-, vasút- és egyéb építések és az útburkolatbontások szabályozásáról**  **Hatályos szöveg** | **Budapest Főváros Közgyűlésének 34/2008. (VII. 15.) önkormányzati rendelete a fővárosi helyi közutak kezelésének és üzemeltetésének szakmai szabályairól, továbbá az útépítések, a közterületet érintő közmű-, vasút- és egyéb építések és az útburkolatbontások szabályozásáról**  **Módosított szöveg** |
| ***1. §*** | ***1. §*** |
| E rendelet hatálya kiterjed Budapest Főváros Önkormányzata (a továbbiakban: Fővárosi Önkormányzat) közigazgatási területén lévő azon helyi közutakra, azok műtárgyaira és tartozékaira (a továbbiakban együtt: közutak), amelyek   1. a Fővárosi Önkormányzat tulajdonában és kezelésében vannak; 2. a kerületi önkormányzatok tulajdonában, de tömegközlekedés által igénybe vett utakként (Ötv. 63/A. § *g)* pontja) a Fővárosi Önkormányzat üzemeltetésében, fenntartásában és fejlesztésében vannak; 3. akár a Fővárosi Önkormányzat, akár a kerületi önkormányzatok tulajdonában vannak, de velük kapcsolatban a forgalomtechnikai feladatokat (Ötv. 63/A. § *g)* pontja) a Fővárosi Önkormányzat látja el. | **E rendelet hatálya kiterjed Budapest Főváros Önkormányzata (a továbbiakban: Fővárosi Önkormányzat) közigazgatási területén lévő ,**   1. **valamennyi közútra, azok műtárgyaira és tartozékaira (a továbbiakban együtt: közút), melyekkel kapcsolatban a forgalomtechnikai kezelői és üzemeltetői, forgalomszervezői feladatokat a Magyarország helyi önkormányzatairól szóló törvény alapján a Fővárosi Önkormányzat látja el;** 2. **külön jogszabályban meghatározott fővárosi közutakra (ide nem értve a gyorsforgalmi utak Budapest közigazgatási határain belüli szakaszait), azok műtárgyaira és tartozékaira (a továbbiakban együttesen: fővárosi közutak), amelyek kezelése, fejlesztése, üzemeltetése a Magyarország helyi önkormányzatairól szóló törvény alapján a Fővárosi Önkormányzat feladata.** |
| ***2. §*** | ***2. §*** |
| A rendelet alkalmazásában | A rendelet alkalmazásában |
| 31. közút kezelője (Közútkezelő): a Fővárosi Önkormányzat tulajdonában és kezelésében lévő helyi közutak vonatkozásában – jogszabályban meghatározott esetekben – a Fővárosi Közgyűlés; | **31. fővárosi közútkezelő (Közútkeze-lő): a fővárosi közutak vonatkozásában – jogszabályban meghatározott esetek-ben – a Fővárosi Közgyűlés;** |
| 33. közút Fővárosi Önkormányzat nevében eljáró kezelője (Eljáró kezelő): a Fővárosi Önkormányzat által a helyi közutak működtetése céljából alapított és egyes közútkezelői (forgalomtechnikai kezelői) feladatainak ellátásával - a Kkt. 9/B. § (2) bekezdése és 33. § *c)* pontja szerint - megbízott, a Fővárosi Önkormányzat nevében eljáró BKK Budapesti Közlekedési Központ Zrt.; | **33. fővárosi közút Fővárosi Önkor-mányzat nevében eljáró kezelője (Eljáró kezelő): a Fővárosi Önkormányzat által a közutak működtetése céljából alapított és egyes közútkezelői (forgalomtechnikai kezelői) feladatainak ellátásával – a Kkt. 33. § (1) bekezdés *bb)* pontja szerint – megbízott, a Fővárosi Önkormányzat nevében eljáró BKK Budapesti Közlekedési Központ Zrt.;** |
| 34. üzemeltető: e rendelet hatálya alá tartozó helyi közutak üzemeltetésére, fenntartására, felújítására, ellenőrzésére, vizsgálatára az Eljáró kezelővel szerződést kötő BKK Közút Zrt.; | **34. üzemeltető: e rendelet hatálya alá tartozó fővárosi közutak üzemeltetésére, fenntartására, felújítására, ellenőrzé-sére, vizsgálatára az Eljáró kezelővel szerződést kötő BKK Közút Zrt.;** |
|  | **39. fővárosi közutak: a külön jogszabályban meghatározott sugár- és gyűrűirányú közutak, kiemelt forgalmú vagy országos közúti közlekedésben fontos szerepet játszó főútvonalak, a Fővárosi Önkormányzat tulajdonában álló helyi közutak, valamint valamennyi olyan – külön jogszabályban meghatározott – közút, amelynek tulajdonosa vagy a vagyonkezelője a közút kezelésével a Fővárosi Önkormányzatot, vagy a Fővárosi Önkormányzat által a közutak fenntartására, fejlesztésére és a fejlesztéssel összefüggő üzemeltetésre alapított költségvetési szervet vagy olyan gazdálkodó szervezetet bíz meg, amelyben a Fővárosi Önkormányzat 100%-os tulajdoni részesedéssel rendelkezik, vagy e gazdálkodó szervezet 100%-os tulajdonában álló gazdálkodó szervezet.** |
| ***3. §*** | ***3. §*** |
| (1) E rendelet hatálya alá tartozó helyi közutakkal kapcsolatban a Fővárosi Közgyűlés (mint Közútkezelő) látja el az alábbi közútkezelői feladatokat:   1. a közutak útkategóriába sorolása, 2. külön jogszabály alapján a beru-házási, felújítási okiratok jóváha-gyása, 3. a fő- és tömegközlekedési útvonalak kijelölése.   (2) E rendelet hatálya alá tartozó helyi közutakkal kapcsolatos, az (1) bekezdés hatálya alá nem tartozó egyéb közútkezelői feladatok ellátására e rendeletben kizárólagos joggal felruházott BKK Budapesti Közlekedési Központ Zártkörűen Működő Részvénytársaság (mint Eljáró kezelő) e rendelet szerinti feladatait a jogszabályok és az alapító Fővárosi Önkormányzat alapítói döntése, valamint a Fővárosi Önkormányzattal kötött szerződésben foglaltak szerint látja el, melynek során köteles a közbeszerzésekről szóló jogszabályokban foglaltakat is érvényesíteni.  **(4) Az e rendelet hatálya alá tartozó helyi közutak kezelésével kapcsolatos feladatokat és azok ellátásának részletes feltételeit a Fővárosi Önkormányzat az Eljáró kezelővel kötött szerződésben, illetve az Eljáró kezelő üzleti tervében határozza meg, figyelemmel az Európai Unió közösségi előírásainak a tiltott támogatásra vonatkozó szabályaira is.** | **(1) E rendelet hatálya alá tartozó fővárosi közutakkal kapcsolatban a Fővárosi Közgyűlés (mint Közútkezelő) látja el az alábbi közútkezelői feladatokat:**   1. **a közutak útkategóriába sorolása,** 2. **külön jogszabály alapján a beruházási, felújítási okiratok jóváhagyása,** 3. **a fő- és tömegközlekedési útvonalak kijelölése.**   **(2) E rendelet hatálya alá tartozó fővárosi közutakkal kapcsolatos, az (1) bekezdés hatálya alá nem tartozó egyéb közútkezelői feladatok ellátására e rendeletben kizárólagos joggal felruházott BKK Budapesti Közlekedési Központ Zártkörűen Működő Részvénytársaság (mint Eljáró kezelő) e rendelet szerinti feladatait a jogszabályok és az alapító Fővárosi Önkormányzat alapítói döntése, valamint a Fővárosi Önkormányzattal kötött szerződésben foglaltak szerint látja el, melynek során köteles a közbeszerzésekről szóló jogszabályokban foglaltakat is érvényesíteni.**  **(4) Az e rendelet hatálya alá tartozó közutak kezelésével kapcsolatos feladatokat és azok ellátásának részletes feltételeit a Fővárosi Önkormányzat az Eljáró kezelővel kötött szerződésben, továbbá az Eljáró kezelő üzleti tervében határozza meg, figyelemmel az Európai Unió állami támogatásokra****vonatkozó szabályaira is.** |
| ***4. §*** | ***4. §*** |
| Budapesten a helyi közúthálózat forgalmi rendjét - ha jogszabály eltérően nem rendelkezik - a közút tulajdonosának személyétől függetlenül (tekintettel az Ötv. 63/A. § *g)* pontjában foglaltakra) a Fővárosi Önkormányzattal kötött szerződés alapján e feladat ellátásával megbízott Eljáró kezelő alakítja ki, gondoskodik annak üzemeltetéséről, fenntartásáról és fejlesztéséről. Az Eljáró kezelő ennek érdekében elemzi a közlekedési folyamatokat, meghatározza a forgalmi rend érdekében szükséges beavat-kozásokat, továbbá elhelyezi, üzemelteti és fenntartja a forgalomtechnikai létesítményeket. | **Budapest teljes területén a közúthálózat forgalmi rendjét - a közút tulajdonosának személyétől függetlenül – a Fővárosi Önkormányzattal kötött szerződés alapján az e feladat ellátásával megbízott Eljáró kezelő alakítja ki, gondoskodik annak üzemeltetéséről, fenntartásáról és fejlesztéséről. Az Eljáró kezelő ennek érdekében elemzi a közlekedési folyamatokat, meghatározza a forgalmi rend érdekében szükséges beavatkozásokat, továbbá elhelyezi, üzemelteti és fenntartja a forgalomtechnikai létesítményeket.** |
| ***23. §*** | ***23. §*** |
| (15) Ha a meglévő útburkolat területének   1. több mint 70%-át felbontják, a Közútkezelő előírhatja az útszerkezet teljes szélességben történő újraépítését; 2. több mint 50%-át felbontják, a Közútkezelő előírhatja a kopóréteg teljes szélességben történő újraépítését. | **(15) Ha a meglévő útburkolat területének**   1. **több mint 70%-át felbontják, az Eljáró kezelő előírhatja az útszerkezet teljes szélességben történő újraépítését;** 2. **több mint 50%-át felbontják, az Eljáró kezelő előírhatja a kopóréteg teljes szélességben történő újraépítését.** |
| ***28. §*** | **28. §** |
| A Fővárosi Önkormányzat tulajdonában lévő, illetve a kerületi önkormányzatok tulajdonában, de tömegközlekedés által igénybe vett utak (Ötv. 63/A. § *g)* pontja) üzemeltetésével és fenntartásával kapcsolatos feladatokat az üzemeltető látja el az Eljáró kezelővel kötött szerződés feltételei szerint. A Fővárosi Önkormányzat a rendelkezésére álló források alapján évente meghatározza a felújítás és az üzemeltetés adott évre vonatkozó szolgáltatási szintjét és az adott évben elvégzendő legfontosabb feladatokat, amelyeket az Eljáró kezelő köteles az üzemeltetővel kötött szerződésben érvényesíteni. | **A fővárosi közutak üzemeltetésével és fenntartásával kapcsolatos feladatokat az üzemeltető látja el az Eljáró kezelővel kötött szerződés feltételei szerint. A Fővárosi Önkormányzat a rendelkezésére álló források alapján évente meghatározza a felújítás és az üzemeltetés adott évre vonatkozó szolgáltatási szintjét és az adott évben elvégzendő legfontosabb feladatokat, amelyeket az Eljáró kezelő köteles az üzemeltetővel kötött szerződésben érvényesíteni.** |